
ikt.szám:Ng/……….-../2026.

J E G Y Z Ő K Ö N Y V


Készült: Nemesgörzsöny Község Önkormányzata Képviselő-testületének 2026. április 20-i rendkívüli nyilvános üléséről, mely 15 óra 30 perckor kezdődött.

Az ülés helye: Nemesgörzsönyi Közös Önkormányzati Hivatal 

Jelen vannak: Nemesgörzsöny Község Önkormányzata Képviselő-testülete részéről

		Tatai László polgármester
		Buzás Károly alpolgármester
		Ballér Zoltán	
		Jánosa-Bejczi Dóra
		Som Brigitta		
				
Távol van: 	-
Meghívott: Kovács Imre falugondnok jelölt	
	      	      
Tanácskozási joggal: Novák Edit aljegyző 
		
Érdeklődő:     -

Tatai László polgármester köszönti a megjelenteket, s megállapítja, hogy Nemesgörzsöny Község Képviselő-testülete határozatképes, mivel a megválasztott 5 fő képviselő közül 5 fő jelen van. Tatai László polgármester kéri, hogy 4) napirendként kerüljön felvételre a Helyi Építési Szabályzat módosításával kapcsolatos ügyek, 5) napirendként a Külterületi utak karbantartásával kapcsolatos ügyek.Mivel egyéb kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nemesgörzsöny község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozza:
22/2026.(IV.20.) önkormányzati határozat
Nemesgörzsöny Község Önkormányzatának képviselő-testülete 2026. április 20-i ülésének napirendjét az alábbiak szerint határozza meg:
1) Falugondnoki munkakörre kiírt pályázat elbírálása
Előadó: polgármester
2) 2025. évben nyújtott támogatások elszámolásának elfogadása
Előadó: polgármester
3) Egyéb ügyek
Előadó: polgármester
4) Helyi építési szabályzat módosításával kapcsolatos ügyek
Előadó: polgármester
5) Külterületi utak karbantartásával kapcsolatos ügyek
Előadó: polgármester

Napirendek tárgyalása:
1)Falugondnoki munkakörre kiírt pályázat elbírálása
Előadó: polgármester

Tatai László polgármester bemutatja Kovács Imre falugondok pályázót, kéri, hogy mutatkozzon be.

Kovács Imre falgondnok jelölt elmondja, hogy ez év január 31-én szerelt le egészségügyi okok miatt. Új fejezet kezdődik az életében. Gerinc és szív problémák miatt jött el a honvédségtől. 

Som Brigitta képviselő megkérdezi, hogy miután körbevitte a polgármester a faluban, mit szól a füves területekhez. 

Kovács Imre falugondnok jelölt elmondja, hogy meg lehet oldani.

Novák Edit aljegyző megkérdezi, hogy használt-e már fűkaszát.

Kovács Imre falugondnok jelölt elmondja, hogy nem.

Tatai László polgármester elmondja, hogy a vezetés nem okoz problémát, az ebédet is ki kell hordani.

Kovács Imre falugondnok jelölt elmondja, hogy rendszeresen vezet, villanyszerelői gyakorlata is van, azonban mivel szívbeteg is, és gerincproblémái is vannak, így mégsem szeretné az állást vállalni.

Kovács Imre 15.54 perckor távozik az ülésről.

Tatai László polgármester elmondja, hogy a újra meg kell hirdetni az állást.

Som Brigitta képviselő elmondja, ha lesz falugondnok, figyelni kell, hogy mit csinál a dolgozó, ki kell adni neki a munkát.

Tatai László polgármester elmondja, hogy majd szólni kell neki, ha látjátok, vagyunk öten, szóljatok neki majd.

Novák Edit aljegyző elmondja, hogy a polgármester a munkáltatói jogkör gyakorlója, nem vezet jóra, ha mindenki magáénak érzi ezt a jogkört. 

Buzás Károly alpolgármester elmondja, hogy napirendi pontokat kell neki állítani.

Tatai László polgármester elmondja, hogy nehéz, mert nem lehet tudni, hogy mennyit bír. Javasolja a pályázat újboli kiírását.

Tatai László  polgármester megkérdezi, van-e valakinek még kérdése, hozzászólása.
Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:
23/2026.(IV.20.) önkormányzati határozat
Nemesgörzsöny Község Önkormányzat Képviselő-testülete úgy döntött, a "Közalkalmazottak jogállásáról szóló" 1992. évi XXXIII. törvény 20/A. § alapján pályázatot hirdet Falugondnoki munkakör betöltésére 
Tevékenységi kör (ellátandó feladatok): Falugondnoki feladatok ellátása a munkaköri
leírásban és a szakmai programban foglaltak alapján, figyelemmel a szociális igazgatásról és
szociális ellátásokról szóló 1993. évi törvény, valamint az ágazati jogszabályokban
meghatározottakra. Főbb feladatok: a falugondnoki gépjármű vezetése, közreműködés a szociális
étkeztetésben, az egészségügyi ellátásokhoz való hozzájárulás biztosítása (rászorultak háziorvosi
rendelésre szállítása, gyógyszer kiváltása, stb.) Közreműködik a közösségi művelődési, sport és
szabadidős tevékenységek szervezésében, az egyéni hivatali ügyek intézésében, az egyéb
lakossági szolgáltatások szervezésében.
Betöltendő állás szakmacsoportja: szociális és gyámügy
FEOR besorolás: 3511 Szociális segítő
Jövedelem tartomány: ¤0-¤0
Betöltendő állás munkakörének szakterülete (munkakörcsalád): Egyéb
Betöltendő állás jogviszonya: Közalkalmazotti jogviszony (Kjt.)
Foglalkoztatás időtartama, munkaideje, munkarendje, formája: Határozatlan, 40 óra, teljes
munkaidő (heti 40 óra), Teljes munkaidő
Munkavégzés helye: Nemesgörzsöny
Feltételek, Előnyök
Pályázati feltételek:
Jogállásból fakadó jogszabályi követelmények:
- Büntetlen előélet
- Cselekvőképesség
- Magyar állampolgárság
- Erkölcsi bizonyítvány
Elvárt végzettség/képesítés:
- 2. Befejezett 8. osztály, alap- és középfokú részszakképesítések,
felnőttképzési szakmai végzettség, speciális készségfejlesztő szakiskolai szakképzettség,
vagy részszakma (középfokú szakképzettség) , Egészségügyi és szociális gondoskodás,
m.n.s., 8 általános
KÖZSZOLGÁLLÁS sorszám: 150998
Intézményi iktatószám: Ng/20-9/2026
Járművezetői engedély kategória: B
Pályázat elbírálása során előnyt jelent:
A pályázat elbírálása során előnyt jelent a szakmai tapasztalat?: Nem
A pályázat elbírálása során előnyt jelent a vezetői tapasztalat?: Nem
A pályázat elbírálása során előnyt jelentő személyes kompetenciák:
- Hatékony munkavégzés (alap)
- Kommunikációs készség (alap)
- Feladatteljesítés iránti elkötelezettség (ügyfélszolgálati)
- Eredményorientáció és motiváltság (egyéb)
A pályázat részeként benyújtandó igazolások, alátámasztó dokumentumok:
- fényképes önéletrajz (87/2019.(IV.23)Korm.rendelet 1 sz. melléklete alapján
- Adatkezelési nyilatkozat
- A Kjt. 20/A.§ (5) bekezdés b) pontja alapján a pályázó a pályázathoz csatolja arról szóló
nyilatkozatát, hogy a pályázati anyagában foglalt személyes adatainak a pályázati
eljárással összefüggésben szükséges kezeléséhez hozzájárul.
- Három hónapnál nem régebbi erkölcsi bizonyítvány
- végzettséget, szakképesítést igazoló okiratok másolata
- Eddigi munkaviszonyokról szóló igazolás
A pályázat benyújtásának határideje: 2026.05.15. 00:00
Pályázat benyújtásának módja: személyesen, postai úton
A pályázat elbírálásának módja: A pályázatot Nemesgörzsöny Község Önkormányzat
Képviselő-testülete bírálja el. A pályázat kiírója fenntartja a jogot a pályázat eredménytelenné
nyilvánítására. A pályázat kiírásának nem megfelelő pályázatot a Képviselő-testület
érvénytelenné nyilvánítja.
A pályázat elbírálásának határideje: 2026.05.18. 00:00
A pályázati kiírás további közzétételének helye: Nemesgörzsöny Község Önkormányzat
hirdetőtáblája
Állás tervezett betöltésének időpontja: 2026.05.25.
Publikálás tervezett időpontja: 2026.04.28.

Felelős: polgármester
Határidő: azonnal

2)2025. évben nyújtott támogatások elszámolásának elfogadása
Előadó: polgármester

Tatai László polgármester elmondja, hogy az egyházak és a sportegyesület is elszámolt a tavalyi évben nyújtott támogatásokról ismerteti az elszámolások tartalmát. Javasolja elfogadásukat.

Megkérdezi, hogy van-e valakinek kérdése, hozzászólása.

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

24/2026.(IV.20.) önkormányzati határozat
Nemesgörzsöny Község Önkormányzatának Képviselő-testülete úgy döntött, hogy elfogadja a Takácsi Evangélikus Egyházközség (Takácsi, Petőfi u. 50.) 2025. évi támogatásról szóló beszámolóját.
Felelős: polgármester
Határidő: azonnal
Tatai László polgármester ismerteti a Nemesgörzsönyi Református Egyházközség beszámolóját.
Megkérdezi, hogy van-e valakinek kérdése, hozzászólása.

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

25/2026.(IV.20.) önkormányzati határozat
Nemesgörzsöny Község Önkormányzatának Képviselő-testülete úgy döntött, hogy elfogadja a Nemesgörzsönyi Református Egyházközség (Nemesgörzsöny, Rózsa F. u. 18.) 2025. évi támogatásról szóló beszámolóját.
Felelős: polgármester
Határidő: azonnal

Tatai László polgármester ismerteti a Pápa Szent Benedek Római Katolikus Plébánia beszámolóját.
[bookmark: _Hlk193884220]Megkérdezi, hogy van-e valakinek kérdése, hozzászólása.

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

26/2026.(IV.20.) önkormányzati határozat
Nemesgörzsöny Község Önkormányzatának Képviselő-testülete úgy döntött, hogy elfogadja a Pápa Szent Benedek Római Katolikus Plébánia (Pápa, Aradi u. 7.) 2025. évi támogatásról szóló beszámolóját.
Felelős: polgármester
Határidő: azonnal

Tatai László polgármester ismerteti a Nemesgörzsönyi Sportegyesület elszámolását. Elmonjda, hogy 2024. évben egymillió forint támogatást kapott a sportegyesület, a működésük sikeres, jó közösséget alkotnak.
Megkérdezi, hogy van-e valakinek kérdése, hozzászólása.

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

27/2026.(IV.20.) önkormányzati határozat
Nemesgörzsöny Község Önkormányzatának Képviselő-testülete úgy döntött, hogy elfogadja a Nemesgörzsönyi Sportegyesület  (Nemesgörzsöny, Széchenyi u. 10.) 2025. évi támogatásról szóló beszámolóját.
Felelős: polgármester
Határidő: azonnal

3)Egyéb ügyek
Előadó: polgármester
Tatai László megkérdezi, hogy van-e valakinek ebben a témában ismertetni valója.

Som Brigitta képviselő elmondja, hogy a településen nagyon nagy a fű. Botrányos a temető állapota, térdig ér a gaz. Most volt temetés, fel vannak háborodva az emberek, ki van dőlve a szemét a tárolóból, a biciklitároló nem látszik ki a gazból.

Buzás Károly alpolgármester elmondja, hogy nem csak a temető néz így ki.

Som Brigitta képviselő elmondja, hogy az emlékműveknél le van nyírva, a szalmabálánál le van nyírva, az emberek hozzáállásán is változtatni kell.

Tatai László polgármester elmondja, hogy az önkormányzatot szidják, de a sírok között nekik kell rendbe tenni.

Som Brigitta képviselő elmondja, hogy nem ott van a gond.

Ballér Zoltán képviselő elmondja, hogy ő hívta a Lacit, hogy társadalmi unkában álljunk neki, de azt mondta a Laci, hogy folyamatban van, jönnek a fűnyírók.

Tatai László polgármester elmondja, hogy a marcaltőiekkel megbeszélte, de nem jöttek.

Som Brigitta képviselő megkérdezi, hogy nem lehetne hirdetni a facebookon, hogy keresünk rá embert.

Tatai László polgármester elmondja, hogy úgysem jelentkeznek. Elmondja, hogy tudomása van róla, hogy valakinek extra pénzt ígért valaki a testületből a fűnyírásért.

Ballér Zoltán képviselő elmondja, ha nem próbáljuk meg, nem is lesz. Az Attilát én felkerestem, de pénzről nem beszéltünk.

Som Brigitta képviselő elmondja, hogy az Attila nem is volt itthon a héten, nem tudja ki indított el ilyen pletykát.

Jánosa-Bejczi Dóra képviselő elmondja, hogy térjünk vissza a témához, nem szereti a sejtelmes dolgokat. Kiről van szó.

Tatai László polgármester elmondja, hogy a Zotyáról. 

Ballér Zoltán képviselő elmondja, hogy pénzről nem beszéltek a Buzás Attilával, arról sincs információja, hogy tavaly mennyi pénzt kapott. De ő azt mondta, nem jön ide azért, mert ha felveszünk valakit, ki legyen rúgva.

Tatai László polgármester elmondja, hogy megkeresett három vállalkozót, abból kettő jött ki személyes egyeztetésre. Ők adtak árajánlatot, mindeketten 150 ezer Ft-os összeget kérnek a kb. 4000 m2 lenyírására. Major László ev. -t kérte fel a feladatra, róla van tapasztalat.

Som Brigitta képviselő megkérdezi, hogy a Zsolti hogyan áll a tetővel a focipályánál.

Tatai László polgármester elmondja, hogy szombaton voltunk kint, hétfőn kezdi el. A buszmegállóra van terve a tetőre, köműves munkát nem vállal. Szakács Balázs ev ad ajánlatot a köműves munkára.

Ballér Zoltán képviselő elmondja, hogy szemétszedést jövő hétvégére megszervezte, Lacival egyeztette. Az országos te szedd nem kerül megszervezésre, az önkormányzat megveszi a zsákokat , kesztyűt.

Jánosa-Bejczi Dóra képviselő elmondja, hogy az Ildikóval a tavalyi évben csináltak szendvicset, az idén jó lenne pizzát rendelni a végére. Az Andi megcsinálja, számlaképes is. 

Novák Edit aljegyző megkérdezi, hogy hány főről van szó.

Jánosa-Bejczi Dóra képviselő elmondja, hogy kb. 10 fő. Megkérdezi a Képviselő- testületet, hogy számíthat-e rájuk. 

Buzás Károly alpolgármester elmondja, hogy hétfőn műtik, szombaton még sok dolga lesz, nem tud jönni.

Som Brigitta képviselő elmondja, hogy valószínű dolgozik.

Tatai László polgármester elmondja, hogy talán tud menni.

Novák Edit aljegyző megkérdezi, hogy fognak-e virágosítani.

Som Brigitta képviselő elmondja, hogy nem. 

Tatai László polgármester megkérdezi, hogy a kruppokkal mi legyen.

Buzás Károly alpolgármester elmondja, hogy meg kell szüntetni őket.

Som Brigitta képviselő elmondja, hogy szerinte is.

Jánosa- Bejczi Dóra képviselő elmondja, hogy akkor a fűmaggal el kell szórni. Elmondja, hogy a gyereknapra és a falunapra lovagoltatás sajnos nem lesz, nem tudnak jönni, nincs autó. Elmondja, hogy a tegnapi nap folyamán kérés érkezett felé, hogy a hármas kereszteződésbe kerüljön tükör kihelyezére. 

Ballér Zoltán képviselő elmondja, hogy az Ady utcához is kellene.

4)Helyi építési szabályzat módosításával kapcsolatos ügyek
Előadó: polgármester

Tatai László polgármester megkéri Novák Edit aljegyzőt, hogy ismertesse a felmerült problémát.

Novák Edit aljegyző elmondja, hogy egy újonnan épülő ingatlan kapcsán az építéshatóság hívta fel a figyelmünket arra, hogy a rendeletből kikerült az Lf1* övezet, de a térképen még rajta van. A térképen Lf1-re kell módosítani. A rendelet még tartalmazza az Lf2* övezeti besorolást, ami már nem lehetne, hatályon kívül kell helyezni, valamint ezt is módosítani kell a térképen Lf2-re.

Megkérdezi, hogy van-e valakinek kérdése, hozzászólása.

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

28/2026.(IV.20.) önkormányzati határozat
Nemesgörzsöny Község Önkormányzat Képviselő-testülete úgy döntött, hogy a Nemesgörzsöny község Helyi Építési Szabályzatának, valamint Szabályozási Tervének jóváhagyásáról szóló 7/2011.(X.1.) önkormányzati  rendelet 12. § (7) c) pontját hatályon kívül helyezi, valamint
- Lf1* övezet térképi jelölését Lf1 övezetre módosítja
- Lf2* övezet térképi jelölését Lf2 övezetre módosítja.
Felhatalmazza a polgármestert a szükséges intézkedések megtételre.
Felelős: polgármester
Határidő: azonnal
5)Külterületi utak karbantartásával kapcsolatos ügyek
Előadó: polgármester

Tatai László polgármester kéri Jánosa-Bejczi Dóra képviselőt, hogy ismertesse a napirendet.

Jánosa-Bejczi Dóra képviselő elmondja, hogy a gazdákkal kötött megállapodás alapján kb 2,5 millió Ft befizetés érkezett a külterületi utak karbantartására. A fórumon történt megbeszélés alapján a tanácsi út murvázására kerül sor ebből az összegből.  A megvalósítás során kiderült, hogy az előre meghatározott mennyiségű murva nem elegendő, szükséges volt még 1 autó murva vásárlására, így az összege meghaladja az 1 millió forintot. Kéri a Képviselő-testület jóváhagyását.

Megkérdezi, hogy van-e valakinek kérdése, hozzászólása.

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

29/2026.(IV.20.) önkormányzati határozat
Nemesgörzsöny Község Önkormányzatának Képviselő-testülete megtárgyalta a külterületi utak karbantartásához kapcsolódó, már teljesített beszerzésről szóló előterjesztést, és az alábbi határozatot hozza:
1. A Képviselő-testület utólagosan jóváhagyja a külterületi utak karbantartásához szükséges dolomit beszerzését.
2. A Képviselő-testület elfogadja a Triász Dolomit Kft. (székhely: 8564 Ugod, Vasút u. 3., adószám: 25364013-2-19) által teljesített szállítást.
3. A beszerzés ellenértéke bruttó 1.045.022,- Ft, amely tartalmazza a dolomit anyagárát és a szállítás költségét.
4. A Képviselő-testület a kifizetéshez szükséges fedezetet az önkormányzat 2026. évi költségvetésében biztosítja.
5. A Képviselő-testület felhatalmazza a polgármestert a számla kiegyenlítésére és a szükséges intézkedések megtételére.
Felelős:polgármester
Határidő: azonnal

Tatai László polgármester megkérdezi, van-e még valakinek kérdése, hozzászólása?
Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2026. április 20-i nyilvános ülés 17 óra 5 perckor berekeszti.

K.m.f.

Tatai László                            				          Ivanics Barbara
 polgármester							          jegyző

A jegyzőkönyv tartalmáért felel:
Novák Edit
							               aljegyző

